somu9/iisc_mono_hindi_female huggingface dataset:
परंतु 'एच' का मान अधिक होने पर 'जी' का मान ऊँचाई के अनुसार कम होते जाता है|
पिंड पृथ्वी से अनंत दूरी पर होने पर 'जी' का मान शून्य होता है और पिंड पर पृथ्वी का गुरूत्वीय बल कार्य नहीं करता|
इस कारण वहाँ पिंड की गुरूत्वीय स्थितिज ऊर्जा शून्य मानी जाती है| अतः दूरी उससे कम होने पर स्थितिज ऊर्जा ऋण होती है|
गेंद को ऊपर फ़ेंकने पर उसका वेग कम होते जाता है और यह पृथ्वी के गुरुत्वाकर्षण के कारण होता है, यह हम देख चुके हैं|
एक विशिष्ट ऊँचाई पर जाकर उसका वेग शून्य होता है और वहाँ से वह नीचे गिरता है| उसकी अधिकतम ऊँचाई उसके वेग पर निर्भर करती है|
हमने ऊपर देखा है कि जि का मान भूपृष्ठ से ऊँचाई के अनुसार कम होते जाता है| अतः ऊँचाई पर जाने से गेंद पर पृथ्वी का आकर्षण कम होता है|
यदि हम गेंद का प्रारंभिक वेग बढ़ाते गए, तो वह अधिक से अधिक ऊँचाई पर जाएगी और एक विशिष्ट प्रारंभिक वेग ऐसा होगा कि उस वेग से फेकीं गई गेंद पृथ्वी पर नहीं गिरेगी|
प्रारंभिक वेग से इस मान को मुक्ति वेग केहते हैं क्योंकि इस वेग से ऊपर फेंका गया पिंड़ पृथ्वी के गुरुत्वीय आकर्षण से मुक्ति पा सकता है|
मुक्ति वेग का सूत्र हम ऊर्जाकी अविनाशिता के सिद्धांत का उपयोग करके निम्नानुसार ज्ञात कर सकते हैं|
प्रारंभिक वेग मुक्ति वेग के बराबर होने से पृथ्वी के पृष्ठभाग से सीधे ऊपर जानेवाला पिंड पृथ्वी के गुरुत्वाकर्षण से मुक्त हो जाता है|
गुरुत्वाकर्षण बल दूरी के वर्गके प्रतिलोमानुपाती होने के कारण यह बल अनंत दूरी पर ही शून्य होता है, अर्थात्, पिंड को इस बल से मुक्त होने के लिए अनंत दूरी पर जाना पड़ता है| अतः पिंड का अनंत दूरी पर अंतिम वेग शून्य होगा|
आज की तारीख में विज्ञान जगत को कुल एक सौ अठारह तत्त्वों की जानकारी प्राप्त हुई है| परंतु सन अठारह सौ के आसपास केवल तीस ही तत्त्वों की जानकारी थी|
काल के अनुरूप अधिकाधिक तत्त्वों की खोज होती गई तथा इन तत्त्वों के गुणधर्म के संबंध में अधिकाधिक जानकारी इकट्ठा होती गई|
बड़ी संख्या में उपलब्ध इन तत्त्वों का अध्ययन आसान होने के लिए उनके संबंध में बड़ी संख्या में उपलब्ध जानकारी में कुछ समानता है क्या ? यह वैज्ञानिक पता लगाने लगे
आपको मालूम ही है कि प्रारंभ में वर्गीकरणानुसार तत्त्वों को धातु तथा अधातु ऐसे दो भागों में विभाजित किया गया था| कालांतर में तत्वों का धातुसदृश नामक एक और प्रकार ध्यान में आया|
तत्त्व तथा उनके गुण धर्मके विषय में ज्ञान जैसे-जेैसे बढ़ने लगा वैसे-वैसे अलग-अलग वैज्ञानिकों ने वर्गीकरण की भिन्न-भिन्न पद्धतियाँ खोजने का प्रयत्न किया|
सन अठारह सौ सतरह में डोबेरायनर इस जर्मन वैज्ञानिक ने तत्त्वों के गुणधर्म तथा उनके परमाणु द्रव्यमानों मे संबंध होने की पुष्टी की|
उन्होंने समान गुणधर्मवाले प्रत्येक तीन-तीन तत्वों के समूह बनाकर उन्हें ‘त्रिक’ नाम दिया|
एक त्रिक में तीन तत्त्वों को उनके परमाणु द्रव्यमानों के आराेही क्रम में इस प्रकार व्यवस्थित किया की मध्य तत्त्व का परमाणु द्रव्यमान उस त्रिक के अन्य दो तत्त्वों के परमाणु द्रव्यमानों के लगभग औसत के बराबर होता है|
परंतु ज्ञात सभी तत्त्वों का वर्गीकरण डोबेरायनर के त्रिक में नही हो सका|
अंग्रेज रसायन वैज्ञानिक जॉन न्यूलँड्स ने एक अलग ही मार्ग से परमाणु द्रव्यमान का सहसंबंध तत्त्वों के गुणधर्म से जोड़ा|
सन अठारह सौ छियासठ में न्यूलैंड ने उस समय ज्ञात सभी तत्त्वों को उनके परमाणु द्रव्यमानों के आरोही क्रम में रखा| इसकी शुरूआत सबसे हल्के तत्त्व हाइड्रोजन तो अंत थोरियम इस तत्त्व से हुआ|
उन्होंने पाया की प्रत्येक आठवें तत्त्व का गुणधर्म यह पहले तत्त्व के गुणधर्मके समान होता है|
जैसे सोडियम यह लिथियम से आठवें क्रमांक का तत्त्व होकर इन दोनों के गुणधर्म समान है|
उसी प्रकार मॅग्नेशियम की बेरीलियम से समानता है, तो फ्लोरिन की क्लोरीन के साथ समानता है| न्यूलैंड्स ने इस समानता की तुलना संगीत के अष्टक से की|
उसने आठवें तथा पहले तत्त्व के गुणधर्म मे पाए जानेवाली समानता को अष्टक का नियम कहा है|
दिमित्री मेंडेलीव्ह इस रशियन वैज्ञानिक ने सन् अठारह सौ उनहतर से अठारह सौ बहत्तर इस काल में तत्त्वों की आवर्त सारणी विकसित की| मेंडेलीव्ह की आवर्त सारणी अर्थातत्त्वों के वर्गीकरण का सबसे महत्वपूर्ण चरण माना गया है|
परमाणु द्रव्यमान यह तत्त्व का मूलभूत गुणधर्म आधार मानकर मेंडेलीव्ह ने उस समय ज्ञात सभी तिरेसठ तत्त्वों को उनके परमाणु द्रव्यमानों के आरोही क्रम में व्यवस्थित रखा|
इन तत्त्वों के भौतिक तथा रासायनिक गुणधर्मों के अनुसार मेंडेलीव्ह ने तत्त्वों की आवर्त सारणी की रचना की|
मेंडेलीव्ह के यह ध्यान में आया की एक निश्चित समय के पश्चात भौतिक तथा रासायनिक गुणधर्मों मे समानता रखनेवाले तत्त्वों की पुनरावृत्ति होती है|
इन निरीक्षणों के आधार पर मेंडेलीव्ह ने आवर्ती नियम का प्रतिपादन निम्नप्रकार से किया|
तत्त्वों के भौतिक तथा रासायनिक गुणधर्म उनके परमाणु द्रव्यमानों के आवर्त फलन होते हैं|
मेंडेलीव्ह की आवर्तसारणी में उर्ध्वाधर स्तंभ को समूह कहते है तो क्षैतिज पंक्तियों को आवर्तकहते हैं|
मेंडेलीव्ह आवर्त सारणी में अनेक स्थान रिक्त रखे गए हैं , उनमें से कुछ स्थानों पर परमाणु द्रव्यमान दर्शाए गए हैं|
दर्शाए गए तीन परमाणु द्रव्यमान उनके समूह एवं आवर्त सहित बताइए|
कुछ तत्वों के नाम अनिश्चित होने के कारण उनके संकेतों के पहले प्रश्नचिह्न दर्शाए गए हैं, ऐसे संकेत बताइए ? विज्ञान यह प्रगतिशील है|
प्रयोग करने के अधिक विकसित साधनों एवं पद्धतियों का उपयोग कर पूराने निष्कर्षों को सुधारने की सुविधा विज्ञान में है|
मेंडेलीव्ह की आवर्त सारणी में विज्ञान की यह विशेषताएँ स्पष्ट दिखाई देती है|
तत्त्वों के गुणधर्म उनके परमाणु द्रव्यमानों के आवर्त फलन होते हैं|
यह नियम सभी ज्ञात तत्त्वों के लिए लागू करते समय मेंडेलीव्ह ने आजतक उपलब्ध जानकारी यह अंतिम न होकर उसमें परिवर्तन हो सकता है, इस विचार से उन्होंने आवर्त सारणी की व्यवस्था की|
इस के परिणाम स्वरूप मेंडलीव की आवर्त सारणी में निम्न गुणधर्म दिखाई देते हैं|
उदाहरण बेरेलियम का पहले निश्चित किया गया परमाणु द्रव्यमान {14.09}{चौदह दशमलव शून्य नौ} यह बदलकर {9.4}{नौ दशमलव चार} ऐसा किया गया, तथा बेरिलियम को बोरान के पहले स्थान दिया गया|
परंतु उन्नीसवीं शताब्दी के अंत में हीलियम, निऑन, आरगन इत्यादी निष्क्रिय तत्त्वों की खोज हुई तो मेंडेलीव्ह ने मूल आवर्त सारणी में किसी प्रकार का कोई व्यवधान उत्पन्न किए बिना ‘शून्य समूह’ निर्माण किया तथा उसमें निष्क्रिय तत्त्वों को उचित स्थान दिया|
कोबाल्ट तथा निकेल इन तत्त्वों के पूर्णांक में परमाणु द्रव्यमान समान होने के कारण इनके स्थान के विषय में मेंडेलीव्ह की आवर्त सारणी में संदिग्धता थी|
मेंडेलीव्ह आवर्त सारणी प्रतिपादन करने के बहुत समय के बाद समस्थानिकों की खोज हुई|
समस्थानिकों के रासायनिक गुणधर्म समान तो परमाणु द्रव्यमान भिन्न होने के कारण उन्हे मेंडेलीव्ह की आवर्त सारणी में स्थान किस तरह दिए जाएँ यह एक बड़ी चुनौती बनी रही|
बढ़ते परमाणु द्रव्यमान के अनुसार रखे गए तत्त्वों के परमाणु द्रव्यमानों में क्रमशः वृद्धी होते हुए दिखाई नहीं दी|
इसलिए दो भारी तत्त्वों के बीच कितने तत्त्वों की खोज होगी इसका अनुमान लगाना मेंडेलीव्ह के आवर्ती नियमानुसार संभव नही था|
इलेक्ट्रॉन की खोज होने पर परमाणु में पाए जानेवाले इलेक्ट्रॉन की संख्या एवं परमाणु क्रमांक इनके परस्पर संबंध की जानकारी वैज्ञानिक लेने लगे, तब तक मेंडेलीव्ह की आवर्त सारणी में परमाणु क्रमांक पर केवल तत्त्व का क्रमदर्शक अंक था|
सन्{1913}{उन्नीस सौ तेरह} में अंग्रेज वैज्ञानिक हेनरी मोसले ने एक्स-रे नलिका का उपयोग कर किए गए प्रयोग से यह सिद्ध किया की तत्व का परमाणु क्रमांक अर्थात जि उस परमाणु के परमाणु केन्द्रक मे स्थित धनावेशित कण अथवा प्रोटिॉन की संख्या है|
मोसले ने अनेक तत्त्वों के परमाणु क्रमांक प्रयोगों द्वारा निश्चित किए|
जिसके कारण परमाणु द्रव्यमान की अपेक्षा तत्त्वों के प्रभावी मूलभूत गुण धर्म परमाणु क्रमांक ही हैं, यह ध्यान में आया|
इसके अनुसार मेंडेलीव्ह के आवर्त सारणी के नियम में परिवर्तन कर आधुनिक आवर्त सारणी का नियम लागू किया गया जो इस प्रकार है : तत्त्वों के गुणधर्म ये उनके परमाणु क्रमांको के आवर्त फलन होते है|
तत्वों को उनके परमाणु क्रमांक के आरोही क्रम में व्यवस्थित करने पर तत्वों का जो वर्गीकरण प्राप्त होता है, उसे आधुनिक आवर्त सारणी कहते हैं
परमाणु क्रमांक को आधार मानकर तैयार हुई आधुनिक आवर्त सारणी के कारण तत्वों के गुणधर्मों के विषय में जानकारी और अधिक अचूक हुई है|
आधुनिक आवर्त सारणी को आवर्त सारणी का दीर्घस्वरूप ऐसा भी कहते हैं|
परंतु हाइड्रोजन के स्थान के विषय में संदेह आधुनिक आवर्त सारणी में भी दूर होता हुआ नहीं दिखाई दे रहा है|
आपने पिछली कक्षाओं में देखा हैं, की परमाणु में पाए जानेवाले इलेक्ट्रॉन परमाणु केंद्रक के चारों ओर विभिन्न कवचों में वितरित किए जाते हैं, इस आधार पर उनका इलेक्ट्रॉनिक संरूपण उनकी कुल संख्यापर निश्चित होता है|
तथा परमाणु में पाए जानेवाले इलेक्ट्रॉनों की कुल संख्या परमाणु क्रमांक के बराबर ही रहती है|
परमाणु का परमाणु क्रमांक और उसका इलेक्ट्रॉनिक संरूपण संबंध आधुनिक आवर्त सारणी में स्पष्ट रूप से दिखाई देता है|
आधुनिक आवर्त सारणी में सात क्षैतिज पंक्तियाँ होती हैं, उन्हें आवर्तकहते हैं| जिन्हें एक से सात क्रमांक दिए गए हैं|
उसी प्रकार से {18}{अठारह} ऊर्ध्वाधर स्तंभ हैं, उन्हें समूह कहते हैं, जिन्हें {1}{एक} से {18}{अठारह} क्रमांक दिए गए हैं| आवर्त तथा समूह इनकी रचना से चौखट तैयार होते हैं|
इन चौखट में ऊपर की ओर से क्रमशः परमाणु क्रमांक दर्शाया गया है| प्रत्येक चौखट यह एक तत्त्व का स्थान है|
सात क्षैतिज पंक्तियों के अतिरिक्त दो पंक्तियाँ स्वतंत्र रूप से आवर्त सारणी के अधोभाग में दर्शाई गई हैं|
दो श्रेणियों के साथ आवर्त सारणी में कुल एक सौ अठारह चौखट हैं| अर्थात्आधुनिक आवर्त सारणी में एक सौ अठारह तत्त्वों के लिए स्थान हैं|
कुछ समय पहले ही कुछ तत्त्वों की खोज प्रयोगशाला में होने के कारण अब यह आवर्त सारणी पूर्ण हो गई है तथा सभी {118}{एक सौ अठारह} तत्त्वों की खोज हो चुकी है|
संपूर्ण आवर्त सारणी को एस्-खंड, पी-खंड, डी-खंड तथा एफ्-खंड़ इस प्रकार चार खंडो मे वर्गीकृत किया गया है|
एस्-खंड समूह एक तथा समूह दो से बना है समूह तेरह से समूह अठारह यह पी-खंड़ में समाविष्ट है
समूह {3}{तीन} से समूह {12}{बारह} यह डी-खंड में तो आवर्त सारणी के अधोभाग मे स्थित दो श्रेणियाँ लॅन्थेनाइड़ तथा ऑक्टिनाइड श्णिरे याँ एफ्-खंड में समाविष्ट हैं|
डी खंड के तत्त्वों को संक्रमण तत्त्व कहते है| आवर्त सारणी के पि खण्ड़ में एक टेढ़ी-मेढ़ी रेखा दर्शाई गई है|
इस टेढ़ी-मेढ़ी रेखा के सहायता से तत्त्वों के पारंपरिक तीन प्रकार हैं जो आधुनिक आवर्तसारणी मे स्पष्टरूप से दिखाए गए हैं|
एक ही आवर्त में नजदीक पाए जानेवाले तत्त्वों के गुणधर्मों में थोड़ा सा अंतर होता है, परंतु अधिक दूर स्थित तत्त्वों के गुणधर्मों में अधिक अंतर पाया जाता है|
एक ही समूह के सभी तत्त्वों के रासायनिक गुणधर्मों में समानता ती तथा श्रेणीबद्धता दिखाई देती है|
आधुनिक आवर्त सारणी के समूह तथा आवर्तों की ये विशेषताएँ तत्वों के इलेक्ट्रॉनिक संरूपण के कारण हैं|
किसी तत्त्व को आधुनिक आवर्त सारणी में किस समूह या आवर्त मे रखना है यह उसके इलेक्ट्रॉन संरूपण के आधार से स्पष्ट होता है|
आपको दिखाई देगा की समूह एक अर्थात क्षारीय धातुओं के वंश के इन सभी तत्त्वों के संयोजकता इलेक्ट्रॉन की संख्या समान है|
दूसरे किसी भी समूह के तत्त्वों को देखने पर उसके संयोजकता इलेक्ट्रॉन की संख्या एक समान दिखाई देगी|
उदाहरण बेरिलिअम , मॅग्नेशियम तथा कॅल्शियम यह तत्त्वसमूह दो अर्थात्भूक्षारीय धातुओं के वंश में समाविष्ट किए गए है इनके बाह्यतम कक्षा में दो इलेक्ट्रॉन होते है
उसी प्रकार समूह सत्रह अर्थात हैलोजन वंश के फ्ल्युओरिन तथा क्लोरीन इनके बाह्यतम कक्षा में सात इलेक्ट्रॉन होते हैं|
किसी भी एक समूह में ऊपर से नीचे की ओर जाने पर इलेक्ट्रॉनों की कक्षाओं मे क्रमशः वृद्धि होती है इससे यह स्पष्ट होता है कि बाह्यतम कक्षाओं का इलेक्ट्रॉनिक संरूपण यह आधुनिक आवर्त सारणी के प्रत्येक समूह की विशेषता होती है परंतु जैसे ही हम किसी समूह में ऊपर से नीचे की ओर जाते है वैसे वैसे कवचों की संख्या में वृद्धि होती जाती है|
आपको ऐसा दिखाई देगा की इन तत्त्वों के संयोजकता इलेक्ट्रॉनों की संख्या भिन्न-भिन्न है, परंतु उनमें कवचों की संख्या समान है|
आपको यहाँ ऐसा भी दिखाई देता है कि आवर्त में बाएँ से दाहिनी ओर जाते समय जिस प्रकार परमाणु क्रमांक में एक की वृद्धि होती है, उसी तरह संयोजकता इलेक्ट्रॉन की संख्या में भी एक की वृद्धि होती है|
कवच के इलेक्ट्रॉन धारण क्षमतानुसार पहले आवर्त में दो तत्त्व हैं तथा दूसरे आवर्त में आठ तत्त्व हैं| इलेक्ट्रॉन अष्टक नियम के अनुसार तीसरे आवर्त में भी आठ तत्त्व हैं|
आगे वाले आवर्तों में इलेक्ट्रॉन भरने की क्रिया को नियंत्रित करनेवाले कुछ घटक हैं| उनका विचार हम आनेवाली आगे की कक्षाओं में करेंगे|
तत्त्वों की रासायनिक अभिक्रियाशीलता यह उनकी संयोजकता इलेक्ट्रॉनाें की संख्या तथा संयोजकता कवच कौनस है, इस पर आधारित होती है|
इन दोनों मुद्दों की जानकारी से आधुनिक आवर्त-सारणी में तत्त्वों के स्थान कहाँ है? इसका पता लगता है
इसीलिए तत्त्वों के अध्ययन में आधुनिक आवर्त सारणी अत्याधिक उपयोगी है
आधुनिक आवर्त सारणी में किसी आवर्तया किसी समूह के तत्त्वों के गुणधर्मों की तुलना करने पर उनके गुणधर्मों में कुछ नियमितता दिखाई देती है| इसे ही आधुनिक आवर्त सारणी का झुकाव कहते है|
हम इस कक्षा मे केवल तत्त्वों की संयोजकता, परमाणु-आकार और धातु-अधातुओं के गुणधर्म इन्हीं तीन गुणधर्मों मे पाए जाने वाले आवर्ती झुकाव का अध्ययन करने वाले है|
संयोजकता तत्त्वों के परमाणु के बाह्यतम कक्षा में पाए जाने वाले इलेक्ट्रॉनाें अर्थात संयोजकता इलेक्ट्रॉनाें की संख्या पर तत्त्वों की संयोजकता निश्चित होती हैं ये आपने पिछली कक्षाओं में पढ़ा हैं|
तत्त्वों का इलेक्ट्रॉनिक संरूपण और उनकी संयोजकता मे क्या संबंध हैं? बेरिलियम का परमाणु क्रमांक चार और ऑक्सीजन का परमाणु क्रमांक {8}{आठ} हैं|
दोनों के इलेक्ट्रॉनिक संरूपण लिखिए और दोनों की उसकी संयोजकता निश्चित कीजिए|
आधुनिक आवर्त सारणी को आधारभूत मानकर बनाई गई आगे दी गई तालिका में प्रथम {20}{बीस} तत्त्वों का इलेक्ट्रॉनिक संरूपण उनके नामों के नीचे लिखकर उसके नीचे उन तत्त्वों की संयोजकता लिखिए|
किसी आवर्त मे बाएँ से दाहिनी ओर जाने का संयोजकता परिवर्तन का आवर्त झुकाव क्या है? द्वितीय आवर्त और तृतीय आवर्त इनका संदर्भ लेकर आप अपने उत्तर स्पष्ट कीजिए|
किसी एक समूह में ऊपर से नीचे की ओर जाने पर संयोजकता में परिवर्तन का आवर्ती झुकाव क्या है ? समूह {1}{एक} और समूह {2}{दो} व समूह {18}{अठारह} का संदर्भ लेकर अपने उत्तर स्पष्ट कीजिए|
आकार यह द्रव्यों का मूलभूत गुणधर्म है, यह आपने पिछली कक्षाओं मे पढ़ा है| परमाणु का आकार परमाणु की त्रिज्या द्वारा दर्शाया जाता है|
स्वतंत्र परमाणु में परमाणु की त्रिज्या अर्थात परमाणु के केंद्रक तथा बाह्यतम कवच के बीच का अंतर होता है|
रमाणु त्रिज्या को व्यक्त करने के लिए नॅनो मीटर से भी छोटी ऐसे पिकोमीटर (पी.एम) इस इकाई का उपयोग करते है|
आपको दिखाई देगा कि सामान्यतः आवर्तो मे बाएं ओर से दाहिनी ओर जाने पर परमाणु त्रिज्या कम-कम होती जाती है| इसका कारण निम्न प्रकार से है|
आधुनिक आवर्त सारणी देखकर उपर्युक्त तत्त्वों के समूह बताइए| उपर्युक्त तत्त्वों को उनके परमाणु त्रिज्याओं के आरोही क्रम में लिखिए|
क्या की गई यह व्यवस्था आधुनिक आवर्त सारणी के समूह {1}{एक}के अनुरूप है ? किसी समूह मे ऊपर से नीचे परमाणु त्रिज्या मे होने वाले परिवर्तन में कौन-सा आवर्ती झुकाव दिखाई देता है?
आपको दिखाई देगा की समूह मे ऊपर से नीचे की ओर जाने पर परमाणु के आकार मे वृद्धी होती जाती है|
इसका कारण यह है की समूह मे नीचे की ओर जाने पर नई कक्षाओं में वृद्धी होती जाती है, जिसके कारण बाह्यतम कक्षा में उपस्थित इलेक्ट्रॉन एवं परमाणुकेंद्रक के बीच की दूरी बढ़ती जाती है|
इसका परिणाम अर्थात केंद्रकीय आवेश मे वृद्धी होने के बावजूद परमाणु आकार मे वृद्धी होती जाती है|
उपर्युक्त में से सबसे बड़ा परमाणु और सबसे छोटा परमाणु वाला तत्त्व कौन-सा है? आधुनिक आवर्त सारणी की तृतीय आवर्त का निरीक्षण कीजिए और उनका धातु एवं अधातुओं मे वर्गीकरण कीजिए|
धातुएँ आवर्त सारणी के किस ओर है? बाएँ या दाएँ? आपको अधातुएँ आवर्त सारणी की किस ओर दिखाई दिए|
ऐसा दिखाई देता है की सोड़ियम, मॅग्नेशियम ऐसे धातु तत्त्व बाईं ओर है| सल्फर और क्लोरीन जैसे अधातु तत्त्व आवर्तसारणी के दाहिनी ओर हैं| इन दोनों प्रकारों के मध्य सिलिकॉन यह धातुसदृश तत्त्व है|
आधुनिक आवर्तसारणी में एक टेढ़ी-मेढ़ी रेखा धातुओं को अधातुओं से अलग करती है, ऐसा दिखाई देता है|
इस रेखा के बाईं ओर धातु, दाईं ओर अधातु और रेखा के किनारों पर धातुसदृश इस प्रकार से तत्त्वों की आधुनिक आवर्तसारणी मे व्यवस्था की गई है ऐसा दिखाई देता है, यह किस कारण हुआ? धातु और अधातुओं के विशिष्ट रासायनिक गुणधर्मो के अंतर बतायिये|
सरल आयनिक यौगिकों के रासायनिक सूत्रों से ऐसा दिखाई देता है, कि उनमे पाया जानेवाला धन आयन यह धातु से तो ऋणआयन अधातु से बना है|
इससे यह स्पष्ट होता है की धातु के परमाणु की प्रवृत्ती स्वयं के संयोजकता इलेक्ट्रॉन खोकर धनायन बनने की होती है, इसे ही परमाणु की विद्युत धनात्मकता कहते है|
इसके विपरीत अधातुओं के परमाणु की प्रवृत्ती बाहर के इलेक्ट्रॉन संयोजकता कवच में ग्रहण कर ऋणायन बनने की होती है|
हमने से इसके पहले भी देखा है, की आयनों को निष्क्रीय गैसीय तत्त्वों का स्थाई इलेक्ट्रॉनिक संरूपण होता है|
संयोजकता कवच मे से इलेक्ट्रॉन खोने की अथवा संयोजकता कवच मे इलेक्ट्रॉन ग्रहण करने की परमाणु की क्षमता कैसे निश्चित होती है? किसी भी परमाणु के सभी इलेक्ट्रॉन उन पर धनावेशित केंद्रक के कारण प्रयुक्त होने वाले आकर्षण बल के कारण परमाणु मे स्थिर होते है|
संयोजकता कवच के इलेक्ट्रॉन और परमाणु केंद्रक के बीच स्थित आंतरिक कवचों मे भी इलेक्ट्रॉन पाए जाने के कारण संयोजकता इलेक्ट्रॉनों पर आकर्षणबल प्रयुक्त करने वाला परिणामी केंद्रकीय आवेश यह मूल केंद्रकीय आवेश की अपेक्षा थोड़ा कम होता है|
धातुओं में पाए जानेवाले संयोजकता इलेक्ट्रॉन की कम संख्या तथा इन संयोजकता इलेक्ट्रॉनों पर प्रयुक्त होनेवाला कम परिणामी केंद्रकीय बल इन दोनों घटकों के एकत्रित परिणाम के कारण धातुओं में संयोजकता इलेक्ट्रॉन खोकर स्थाई निष्क्रिय गैसीय संरूपण वाला बनने की प्रवृत्ति होती है|
तत्वों की यह प्रवृत्ती अर्थात विद्युतधनता अर्थात उस तत्व का धात्विक गुणधर्म है|
आधुनिक आवर्त सारणी के स्थानाें से तत्वों के धात्विक गुण धर्म का आवर्ती झुकाव स्पष्ट रूप से समझ मे आता है|
सर्वप्रथम किसी एक समूह के तत्त्वों के धात्विक गुणधर्म पर विचार करके देखें|
किसी एक समूह में ऊपर से नीचे की ओर जाने पर नई कक्षा का निर्माण होकर केंद्रक और संयोजकता इलेक्ट्रान इनमें अंतर बढ़ता जाता है|
जिसके कारण परणामी केंद्रकीय आवेश बल कम होकर संयोजकता इलेक्ट्रॉन पर पाया जानेवाला आकर्षण बल कम होता है|
जिसके कारण संयोजकता इलेक्ट्रॉन खो देने की परमाणु की प्रवृति बढ़ती जाती है|
उसी प्रकार संयोजकता इलेक्ट्रान खो देने पर अंतिम कवच के पहले वाला कवच बाह्यतम कवच बन जाता है|
यह कवच पूर्ण अष्टक होने के कारण बनने वाले धनायन को विशेष रूप से स्थिरता प्राप्त होती है| जिसके कारण इलेक्ट्रॉन खो देने की प्रवृति और भी बढ़ती जाती है|
जिसके कारण इलेक्ट्रॉन त्यागने की परमाणु की प्रवृत्ती अर्थात धात्विक गुणधर्म|
किसी भी समूह में ऊपर से नीचे की ओर जाने पर तत्त्वों के धात्विक गुणधर्म में वृद्धि होने की आनति/झुकाव दिखाई देता है|
एक ही आवर्त में बाएँ से दाहिनी ओर जाने पर बाह्यतम कवच वही रहता है|
परंतु केंद्रक मे धनावेशित आयन में वृद्धी होने से और परमाणु त्रिज्या कम-कम होने से प्रयुक्त होनेवाले परिणामी केंद्रकीय बल में भी वृद्धी होती है|
जिसके कारण संयोजकता इलेक्ट्रॉन खो देने की परमाणु की प्रवृत्ती कम-कम हो जाती है| अर्थात् आवर्त मे बाएँ से दाहिनी ओर जाने पर तत्त्वों के धात्विक गुणधर्म कम-कम हो जाते है|
किसी एक आवर्त में बाएँ से दाहिनीओर जाने पर बढ़ने वाले केंद्रकीय आवेश बलऔर कम-कम होने वाली परमाणु त्रिज्या इन दोनों घटकों के कारण संयोजकता इलेक्ट्रॉनों पर प्रयुक्त होनेवाला परिणामो केंद्रकीय आवेश बल बढ़ता है और संयोजकता इलेक्ट्रॉन अधिकाधिक आकर्षण बल से बद्ध होते हैं| इसी को परमाणु की विद्युत -ऋणात्मकता कहते हैं|
किसी एक आवर्त में बाएँ से दाहिनीओर जाने पर बढ़नेवाली विद्युत्-ऋणात्मकता के कारण बाहर से इलेक्ट्रॉन ग्रहण कर पूर्ण अष्टक स्थिती मे ऋणायन बनाने की परमाणु की क्षमता बढ़ती है|
आपने ये भी सीखा की रासायनिक बंध निर्माण करने के लिए जो प्रेरणाशक्ति होती है। वह पूर्ण अष्टकस्थिति का इलेक्ट्रॉन का लेनदेन करना या भागिदारी करना
अठारहवीं और उन्नीसवीं शताब्दी मे कुछ वैज्ञानिकों ने रासायनिक अभिक्रियाओं के संदर्भ में मूलभूत प्रयोग किए थे उन प्रयोगों से ऐसा सिद्ध किया कि रासायनिक अभिक्रिया होते समय द्रव्य का संगठन परिवर्तित होता है व यह परिवर्तन स्थायी स्वरूप का होता है|
इसके विपरित भौतिक परिवर्तन के समय केवल द्रव्य की अवस्था या रूप बदलता है और यह परिवर्तन अधिकांशतः अस्थायी स्वरूप का होता है|
आपके दैनिक जीवन में घटित होने वाली विविध घटनाओं मे से आप कई भौतिक व रासायनिक परिवर्तनों का अनुभव करते हैं, उनका निरीक्षण करके जानकारी लिखिए|
तापमान, दाब जैसे परिमाप में परिवर्तन होनेपर भौतिक परिवर्तन होता है| अनेक बार भौतिक परिवर्तन यह प्रत्यावर्ती होती है|
भौतिक परिवर्तन में द्रव्य का संगठन जैसा है वैसा ही रहता है उदाहरण बर्फ को गर्मकरने पर उसका रूपांतरण पानी में होता है व पानी को ठंड़ा करने पर उसका रूपांतरण बर्फ में होता है|
इसके विपरीत यदि प्रक्रिया में द्रव्य का संगठन बदलता है तो उसे रासायनिक परिवर्तन कहते है|
जब कोई प्रक्रिया या घटना रासायनिक परिवर्तन है ऐसा हम कहते हैं तब संबंधित द्रव्य में कोई रासायनिक अभिक्रिया घटित होती है|
रासायनिक परिवर्तन में भाग लेने वाले पदार्थों को अभिक्रियाकारक/अभिकारी पदार्थ कहते हैं इसके विपरित रासायनिक पदार्थ बनता है तो उसे ‘उत्पाद’ कहते हैं|
उदा. कोयले के ज्वलन से कार्बनडाय ऑक्साइड तैयार होता है, इस प्रक्रिया में कोयला हवा की आक्सीजन के साथ संयोग करता है इसलिए कोयला व आक्सीजन ये अभिक्रियाकारक हैं व तैयार हुआ कार्बनडाय आक्साइड उत्पाद है|
रासायनिक अभिक्रिया को दर्शाने के लिए समीकरण लिखते हैं| इस समीकरण मे अभिकारकों के तत्वों के परमाणुओं की संख्या यह उत्पाद के परमाणु संख्या के बराबर है ऐसा दिखाई देता है| ऐसे समीकरण को ‘संतुलित समीकरण’ कहते है|
यदि प्रत्येक तत्त्व के परमाणुओं की संख्या रासायनिक समीकरण के दोनो पक्षों में समान न हो तो ऐसे समीकरण को ‘असंतुलित समीकरण’ कहते है|
एक परखनली में थोड़ा हाइड्रोक्लोरिक अम्ल लीजिए| इस परखनली को थोडी ऊष्मा दीजिए|
तुम्हें काँच की छड़ केसिरे से धुआँ निकलता हुआ दिखेगा|
मैग्नेशियम (एमजि) धातु के फिते को चिमटे से पकड़कर उसका दूसरा सिरा जलाओ|
हवा में जलाकर मैग्नीशियम आक्साइड का श्वेत चूर्ण तैयार होता है|
उपर्युक्त अभिक्रिया को समीकरण के स्वरूप में इस प्रकार लिखते है| आधा बीकर पानी लीजिए|
उसमें कुछ कली के चूने के पत्थर डालो|
कॅल्शियम ऑक्साइड और पानी का संयोग होकर कॅल्शियम हाइड्रॉक्साइड सीए(ओएच)टू तैयार होता है और भरपूर मात्रा मे ऊष्मा बाहर निकलती है| एक बाष्पनमात्र में थोड़ी सी शक्कर लीजिए|
उस वाष्पनपात्र को बन्सेन बर्नर की सहायता से गर्म करो थोड़ी देर बाद जला हुआ काला पदार्थ निर्माण होते दिखाई देगा|
इस कृती में क्या हुआ होगा? विविध प्रक्रियाओं में तथा अभिक्रियाओं में ऊष्मा का आदान प्रदान होता है इसलिए प्रक्रिया तथा अभिक्रिया के दो प्रकार प्रकट होते हैं वो है ऊष्माग्राही और ऊष्माउन्मोची|
बर्फ का पिघलना और पोटेशियम नाइट्रेट का पानी से घुलना इस भौतिक परिवर्तन और रासायनिक परिवर्तन के लिए बाहर की ऊष्मा का उपयोग होता है इसलिए ये प्रक्रिया ऊष्माग्राही है|
ये भौतिक परिवर्तन होते समय ऊष्मा मुक्त होती है , इसलिए ये प्रक्रिया ऊष्माउन्मोची प्रक्रिया है
सांद्र सल्फ्युरिक अम्ल को पानी से तनु करने की प्रक्रिया में बहुत बड़ी मात्रा में उष्मा बाहर निकल जाती है इसलिए सल्फ्युरिक अम्ल में पानी डालने से पानी का तत्काल बाष्पीभवन होकर दुर्घटना हो सकती है|
यह टालने के लिए आवश्यक उतना पानी काँच के बर्तन में लेकर उसमें थोड़ा-थोड़ा सल्फ्युरिक अम्ल ड़ालकर हिलाते हैं, अर्थात एक ही समय में थोड़ी उष्मा बाहर निकलती है|
रासायनिक अभिक्रियाओं में भी ऊष्मा के आदान-प्रदान के अनुसार कुछ रासायनिक अभिक्रियाएँ ऊष्माउन्मोची अभिक्रिया होती है और कुछ ऊष्माग्राही अभिक्रियाएँ होती है|
ऊष्माउन्मोची रासायनिक अभिक्रियाओं में अभिकारकों का रूपांतरण उत्पादो में होते समय ऊष्मा मुक्त होती है तो ऊष्माग्राही रासायनिक अभिक्रियाओं में अभिकारकों का रूपांतरण उत्पादों में होते समय पर्यावरण से ऊष्मा का अवशोषण होता है या उसे बाहर से ऊष्मा दी जाती है|
एक ही रासायनिक अभिक्रिया परिस्थिति अनुसार अलग-अलग दर से घटित हो सकती है|
उदा. ठंड के मौसम में दूध से दही के जमने में समय अधिक लगता है तथा गर्मी के मौसम में दूध से दही के जमने में समय कम लगता है; यानी दही जल्दी बनती है
नीचे दी गई प्रक्रियाओं में लगाने वाले समय के आधार पर उनको दो समूहों मे वर्गीकरण कीजिए तथा समूह को शीर्षक दीजिए|
ग्लुकोज़ के विलयन में योग्य परिस्थिती में यीस्ट मिलाने पर अल्कोहल बनना|
बेरियम क्लोराइड के विलयन में तनु सल्फ्युरिक अम्ल मिलाने पर सफेद अवक्षेप का बनना|
उदाहरण, ठंड के मौसम में दूध से दही के जमने में समय अधिक लगता है तथा गर्मी के मौसम में दूध से दही के जमने में समय कम लगता है, याने दही जल्दी बनता है|
जब पुराने बचे तेल का उपयोग भोज्यपदार्थ बनाने के लिए उपयोग में लाया जाता है तब उसमें से बदबू फ़ैलती है|
यदि इस तेल में खाना पकाया तो खाने का स्वाद भी बदलता है|
जब तेल या घी को दीर्घ समय तक वैसा ही रहने दें या तले हुए पदार्थ काे अधिक समय तक रहने दें तब हवा के कारण तेल व घी का आक्सीकरण होकर वह बदबूदार हो जाता है|
जिस खाद्य पदार्थ में तेल और घी का उपयोग करते हैं उसमें आक्सीकारक अवरोधक का उपयोग किया जाता है|
हवा बंद डिब्बे में खाद्यपदार्थ रखने से खाद्यपदार्थ का आक्सीकरण अभिक्रिया मंद हो ज़ात है|
हम किस आधार पर निश्चित करते हैं कि पदार्थ विद्युतका सुचालक है या कुचालक है? लोहा विद्युतका सुचालक है, लेकिन नीचे गिरे हुए लोहे के टुकड़े को हाथ से उठाते समय हमें विद्युतका झटका क्यों नहीं लगता?
धनावेशित और ऋणावेशित वस्तुओं के बारे में विविध प्रयोग किए हैं|
हमने यह भी देखा कि, वस्तुओं के धनावेशित तथा ऋणावेशित होने के कारण ऋणावेशित कणों का एक वस्तु से दूसरी वस्तु की ओर जाना जाता है|
इसी प्रकार पिछली कक्षा में धारा विद्युत के बारे में अध्ययन किया हैं|
विद्युतवाहक तार से प्रवाहित विद्युतधारा, विद्युतप्रतिरोध में से प्रवाहित विद्युतधारा, विद्युतप्रेरण, विद्युतमोटर विद्युतजनित्र व इनके कार्य हम इस पाठ में पढ़ने वाले हैं|
विद्युत परिपथ में विद्युत प्रतिरोध जोड़ने पर विद्युत धारा द्वारा उसमें ऊष्मा निर्मित होती है, इसे विद्युत धारा का ऊष्मीय परिणाम कहते हैं|
जिन चालक पदार्थों की अवरोधकता अधिक होती है ऐसे वाहक पदार्थों का उपयोग यहाँ किया जाता है|
उदाहरण, नाइक्रोम नामक मिश्रधातु की कुंड़ली का उपयोग विद्युत की सिगड़ी में विद्युत प्रतिरोध के रूप में किया जाता है, तो विद्युत बल्ब में टंगस्टन के तार का उपयोग किया जाता है|
विद्युतधारा के कारण यह तार गर्म होती है और उससे प्रकाश उत्सर्जित होता है|
बहुत बार हम एकाध इमारत में लघुपरिपथ द्वारा आग लगने के बारे में सुनते हैं, पढ़ते हैं|
कभी-कभी हमारे घर में किसी उपकरण को शुरू करते ही संगलक तार पिघलकर खंडित हो जाती है और विद्युत की आपूर्ती बंद हो जाती है| इसका कारण हम संक्षिप्त में देखेगें|
घर के विद्युत संयोजन की विद्युत तार, उदासी तार और भूसंपर्क तार ऐसी तीन तारें होती हैं|
विद्युतमय और उदासीन तारों के मध्य {220}{दो सौ बीस} वोल्ट् का विभवांतर होता हैं| भूसंपर्क तार को जमीन में जोड़ा जाता हैं|
उपकरण के दोष के कारण या विद्युतधारा और उदासीन तारों के प्लास्टिक का आवरण निकल जाने के कारण इन दोनों तारों को एकदूसरे से स्पर्श करने पर उसमें से बहुत बड़ी विद्युत धारा प्रवाहित होने लगती हैं और उस स्थान पर ऊष्मा का निर्माण होने से आसपास ज्वालाग्राही पदार्थ होने पर आग लग सकती है, इसलिए सावधानी के तौरपर संगलक तार का उपयोग किया जाता हैं|
संगलक तार के बारे में हमने पिछली कक्षा में जानकारी प्राप्त कर ली हैं|